2014 йылдың 5 февралендә Россия Федерацияһы Хөкүмәте ҡарары нигеҙендә хәрби-инженер институты А. Ф. Можайский исемендәге Хәрби-космик академия составынан сығарыла. Институт айырым юғары уҡыу йорто булып һанала һәм ул Череповец юғары хәрби инженер радиоэлектроника училищеһы исемен ала. 2017 йылдың 13 сентябрендә «дәүләт иминлеген тәъмин итеүҙәге, уның оборона ҡеүәтен нығытыуҙағы һәм квалификациялы хәрби кадрҙар әҙерләүҙәге ҡаҙаныштары өсөн» Россия Президенты Указы менән радиоэлектроника юғары хәрби инженер училищеһы Жуков ордены менән бүләкләнде.